ΓΡΑΠΤΗ ΕΡΩΤΗΣΗ E-0934/02

υποβολή: Paul Rbig (PPE-DE) προς την Επιτροπή

(9 Απριλίου 2002)

Θέμα: Επιταχυνόμενη επέκταση του χώρου PANKUM στη νοτιοανατολική Ευρώπη

Για την επιτάχυνση της συμπερίληψης των μεσογειακών χωρών στο σύστημα της πανευρωπαϊκής σώρευσης (PANKUM), είχε προταθεί η χρήση και η προσέγγιση βάσει της αρχής της μεταβλητής γεωμετρίας. Δηλαδή η συμπερίληψη των μεσογειακών χωρών να πραγματοποιείται τμηματικά, κατά τρόπο ώστε οι συμφωνίες με το λιγότερο δύο άλλους εταίρους να επαρκούν ώστε να εφαρμόζονται οι κανόνες PANKUM στο εμπόριο αγαθών μεταξύ αυτών των χωρών και ως εκ τούτου μια μεσογειακή χώρα να μην χρειάζεται να έχει συνάψει συμφωνία με όλους τους άλλους εταίρους της ζώνης PANKUM, πριν μπορέσει να επωφεληθεί από τις διατάξεις του συστήματος PANKUM. Παρόλο που οι προϋποθέσεις για την εφαρμογή της μεταβλητής γεωμετρίας μάλλονφίστανται, δεν έχει ακόμη ληφθεί από την Επιτροπή μια ανάλογη πρωτοβουλίαπέρ των κρατών της νοτιανατολικής Ευρώπης, όπως η Κροατία και η FYROM. Για την ευρωπαϊκή οικονομία, μια ταχεία διεύρυνση της ζώνης PANKUM στα κράτη της νοτιανατολικής Ευρώπης, και κυρίως την Κροατία, είναι πρωταρχικής σημασίας, επειδή οι ευρωπαϊκοί οικονομικοί παράγοντες, που εν τω μεταξύ σε μεγάλο βαθμό εκμεταλλεύονται τις ευκαιρίες στις χώρες της κεντρικής και ανατολικής Ευρώπης για την παραγωγή προϊόντων σύμφωνα με την αρχή της κατανομής του εργατικού δυναμικού, συχνά δεν είναι σε θέση να τηρήσουν τις απαιτήσεις προέλευσης πουφίστανται στις διμερείς συμφωνίες και αντιμετωπίζουν ως εκ τούτου τελωνειακούς δασμούς, που δεν θα ίσχυαν σε περίπτωση λύσεως τύπου PANKUM.

Γιατί έχει η επέκταση της ζώνης PANKUM στα κράτη της νοτιοανατολικής Ευρώπης όπως η Κροατία και η FYROM μικρότερη σημασία για την Επιτροπή από ότι η επέκταση της ζώνης στις μεσογειακές χώρες·

Απάντηση του κ. Patten εξ ονόματος της Επιτροπής

(31 Μαΐου 2002)

Το Ευρωπαϊκό Συμβούλιο δήλωσε ότι οι χώρες των δυτικών Βαλκανίων είναι πιθανοίποψήφιοι για προσχώρηση στην Ένωση και έχουν σαφή προοπτική ένταξης μόλις εκπληρωθούν οι σχετικοί όροι. Η διαδικασία σταθεροποίησης και σύνδεσης που αποτελεί το γενικό πλαίσιο προσέγγισης των χωρών αυτών με τα πρότυπα που ισχύουν στην Ένωση, αποσκοπεί στη δημιουργία στενότερων δεσμών μεταξύ εκάστης των χωρών αυτών και της Ένωσης, και στην ενθάρρυνση της περιφερειακής συνεργασίας μεταξύ των ιδίων των χωρών. Το εμπόριο είναι βασικό συστατικό αυτής της στρατηγικής.

Για την ενίσχυση της περιφερειακής ολοκλήρωσης, οι συμφωνίες σταθεροποίησης και σύνδεσης (ΣΣΣ) τόσο με την πρώην Γιουγκοσλαβική Δημοκρατία της Μακεδονίας όσο και με την Κροατία προβλέπουν ήδη τη δυνατότητα συμμετοχής των δύο αυτών χωρών σε ένα σύστημα διαγώνιας σώρευσης καταγωγής. Σύμφωνα με τις δηλώσεις που επισυνάπτονται στις ΣΣΣ, η Κοινότητα πρόκειται να εξετάσει τη δυνατότητα επέκτασης αυτού του συστήματος σε αμφότερες τις χώρες μόλις εκπληρώσουν τους απαραίτητους όρους.

Ως μέρος της εφαρμογής των ΣΣΣ, το θέμα της διαγώνιας σώρευσης εξετάζεται επί του παρόντος για να καθοριστεί εάν πληρούνται οι απαιτούμενοι όροι και από τις δύο χώρες. Η εν λόγω επανεξέταση πραγματοποιείται παράλληλα με την επέκταση του πανευρωπαϊκού συστήματος διαγώνιας σώρευσης στους μεσογειακούς εταίρους που συμμετέχουν στη διαδικασία της Βαρκελώνης.

Η Επιτροπήποστηρίζει την επέκταση της διαγώνιας σώρευσης στις χώρες των δυτικών Βαλκανίων,πό τον όρο ότι πληρούν τους απαιτούμενους τεχνικούς όρους, δεδομένου ότι συνιστά σημαντικό στοιχείο για περαιτέρω οικονομική ολοκλήρωση και συνεργασία μεταξύ των χωρών καιποστηρίζει τους πολιτικούς στόχους της διαδικασίας σταθεροποίησης και σύνδεσης.